Foto: NTV IShID Suriya shimoli-sharqidagi Haseke viloyati hududida amerikaliklar samolyoti urib tushirilgani haqida ma’lum qildi. Bu haqda IShIDning targ‘ibot sayti bo‘lmish Amaq News Agency xabar tarqatgan. Qayd etilishicha, jangarilar amerikaliklarning A-10 rusumli shturmovikini urib tushirishgan. Ekstremistlar faoliyatini kuzatib boruvchi SITE Intelligence group ham shunday xabar tarqatdi. Voqea tafsilotlari keltirilmagan. Bu ma’lumot rasman tasdiqlanmadi. Bungacha ham bir marta IShID shunday xabar tarqatgan, lekin bu ma’lumot tasdig‘ini topmagandi.